[{"text_idx": "#000000", "text": "Kun kiu mi iris spekti la kinon \u201cShin Kamen Rider\u201d?"}, {"text_idx": "#000001", "text": "\u8981\u7d04(Resumo en la japana):\u697d\u3057\u307f\u306b\u3057\u3066\u3044\u305f\u6620\u753b\u304b\u3099\u3044\u3088\u3044\u3088\u5c01\u5207\u308a\u3002\u3055\u3066\u3068\u5bb6\u65cf\u306e\u4e2d\u306e\u8ab0\u304b\u3099\u4e00\u7dd2\u306b\u89b3\u306b\u884c\u3063\u3066\u304f\u308c\u308b\u304b\u306a\u3001\u3068\u3044\u3046\u8a71\u3002"}, {"text_idx": "#000002", "text": "En la 17a de marto, la kino, kiun mi atendis kun antau\u0306g\u0302ojo ekde ties antau\u0306anonco, komencig\u0302is finfine. La titolo estas \u201cShin Kamen Rider(\u30b7\u30f3\u30fb\u4eee\u9762\u30e9\u30a4\u30bf\u3099\u30fc)\u201d. G\u0302i estas reg\u0302isorita de ANNO Hideaki(\u5eb5\u91ce\u79c0\u660e)."}, {"text_idx": "#000003", "text": "Kamen Rider estas unu el popularaj heroo-serioj de specialaj efektoj en Japanio, same kiel Super Man au\u0306 Spider Man. La televida serio dau\u0306ras ekde 1971 g\u0302is nun. La herooj allogas knabojn en c\u0302iu tempo. Kiam mi estis knabo, knaboj ofte ludis Kamen Rider kaj ties malamikojn en du grupoj. Fino de la ludo estas destinita c\u0302iam. La malamikoj devas malvenki. Nature c\u0302iuj deziras ludi Kamen Rider. Tiu estas mia absoluta heroo ankau\u0306 nun. C\u0302i-foje la talenta reg\u0302isoro faris la kinon de la unua Kamen Rider kiel sia versio."}, {"text_idx": "#000004", "text": "La kino estis publikigita ekde la 18a horo en la tago en tuta lando. C\u0302ar mi estis decidinta spekti en la unua tago, mi trinkis nenion depost tagmezo de antau\u0306tago por eviti iri al necesejo dum mia spekto. Mia preparo estis perfekta. Sed... Neniu el miaj familianoj havis intereson pri la kino. Mi proponis, ke mi pagos iliajn biletojn, sed ili c\u0302iuj neis kaj diris, \u201cBonvolu iri sola\u201d. Pro tio mi iris sola."}, {"text_idx": "#000005", "text": "Mi iris al la prezentado je la 20a horo, kiu kostas rabate. En la c\u0302ambro de kinejo la nombro de spektantoj estis malpli ol 20. C\u0302iuj estis viroj kaj pli ol duono estis probable samag\u0302a kun mi. Kaj vers\u0302ajne ankau\u0306 ili estis solaj. Mi pensis, ke ankau\u0306 iliaj proponoj ne estis akceptitaj de siaj familianoj same kiel mia. Ili estis miaj samideanoj. Mi spektis Kamen Rider c\u0302irkau\u0306ite de tiaj samideanoj."}, {"text_idx": "#000006", "text": "Enhavo de la kino preskau\u0306 ne estis montrita antau\u0306 la publikigo. Post spektado mia impreso estis tre bona. Kiel oni scias, Kamen Rider estis mojosa. Mi ne diras la enhavon detale c\u0302i tie, c\u0302ar mi volas donaci al tiuj, kiuj ankorau\u0306 ne spektis, s\u0302ancon g\u0302ui g\u0302in propraokule."}, {"text_idx": "#000008", "text": "Kutime la tuta rakonto de Kamen Rider ne estas simpla kompare kun tiuj de aliaj herooj. Tial, por kompreni rakonton pli bone, mi devas iri je kelkaj fojoj sola."}, {"text_idx": "#000009", "text": "Miaj kartoj donacitaj al spektanto en kinejoLa estro de la malamiko kaj Kamen Rider la Dua"}]